**Ramučių kultūros centro 2015 metų veiklos**

**ATASKAITA**

I. ĮVADAS

Kauno rajono Ramučių kultūros centras yra iš savivaldybės biudžeto išlaikoma kultūros įstaiga, tenkinanti visuomenės kultūros poreikius (toliau tekste – įstaiga). Ramučių kultūros centras – daugiafunkcinis kultūros centras – įstatymų nustatyta tvarka įsteigtas ir pripažintas juridinis asmuo, kuris savo veikla puoselėja krašto kultūrinį savitumą, telkia gyventojus meno mėgėjų kolektyvų veiklai, skatina jų meninę saviraišką, į veiklą įtraukia įvairaus amžiaus ir socialinių grupių bendruomenės narius.

**Įstaigos buveinė:** Centrinė g. 26C, Ramučiai, Kauno rajonas.

Pagrindiniai 2015 metų Ramučių kultūros centro įstaigos tikslai:

* Skatinti vietos bendruomenes giliau pažinti ir saugoti savo krašto, Lietuvos gyvąją tradiciją ir kultūrinį paveldą;
* Puoselėti kultūros ir mėgėjų meno kūrėjų raišką ir jos pristatymą visuomenei;
* Renginiuose pasitelkti novatoriškas išraiškos formas, atsižvelgiant į šiuolaikinės visuomenės poreikius;
* Bendradarbiaujant su vietos bendruomenėmis, organizuoti tradicines šventes, bei kitokio žanro kultūrinius renginius.

II. VEIKLOS APŽVALGA

**Įstaigos valdymas**

Ramučių kultūros centras yra viena iš kultūrą puoselėjančių įstaigų. Kultūros centrui vadovauja direktorius. Direktorius organizuoja ir koordinuoja kultūros centro ir Neveronių, Voškonių, Domeikavos bei Lapių laisvalaikio salių veiklą.

Ramučių kultūros centro taryba turinti patariamojo balso teisę, atstovaujanti Kultūros centro ir laisvalaikio salių meno kolektyvams, vietos bendruomenėms ir seniūnijoms. 2015 metais Kultūros tarybos posėdžiai vyko 2 kartus.

Posėdžio metu buvo aptarti laisvalaikio salių svarbiausi renginiai, sąmata, veiklos programos ir surinktų 2% lėšų paskirstymas.

**Įstaigos personalas**

Ramučių kultūros centre yra 17 darbuotojų etatų. Iš jų – 15 kultūros ir meno darbuotojai. Visi kūrybiniai darbuotojai yra kultūros darbo specialistai, turintys aukštąjį universitetinį išsilavinimą.

1,5 etato skirta direktorei ir referentei bei 2 etatai skirti valytojoms.

2015 metais Ramučių kultūros centras dirbo pagal nustatytų pareigybių sąrašą. Darbuotojų kaita buvo žymi: buvo priimta dirbti 1 etatu nauja Domeikavos laisvalaikio salės kultūrinės veiklos organizatorė Rasa Gavenavičienė. Nuo 2015-09-10 priimta dirbti 0,5 etatu programinės veiklos organizatorė Gabrielė Markūnaitė. 2015-11-10 buvo priimta 0,5 etatu nauja referentė Jovita Morkūnaitė. Buvo sumažintas dailininko Raimondo Šimkevičiaus etato skaičius nuo 1 iki 0,75. 2015-12-01 buvo priimta 0,25 etatu nauja dailininkė Lina Aleknavičiūtė.

Pasikeitus pareigybėms, buvo atestuoti šie darbuotojai: etnokultūros specialistei Jolantai Balnytei buvo suteikta I kvalifikacinė kategorija. Kultūrinės veiklos organizatorei Danguolei Kasparienei suteikta I kvalifikacinė kategorija, atestacinės komisijos siūlymu neeilinė atestacija 2016 metais.

**2015 metais kvalifikaciją kėlė šie darbuotojai**

Etnokultūros specialistė Jolanta Balnytė: seminarai „Regiono, krašto, vietos, kultūrinė tapatybė: pasireiškimų ir sąveikų klausimai“, „Lietuvos etninių regionų tradiciniai dainavimo stiliai“, „Aukštaičių dainos ir jų giedojimo specifika“, „Sutartinės ir jų giedojimo specifika“. Taip pat dalyvavo tarptautinėje stažuotėje „Baltijos šalių dainų švenčių tradicijos: patirtys ir galimybės“. J. Balnytė mokosi Vytauto Didžiojo Universitete, antrame Lyginamųjų kultūros studijų magistro kurse.

Kultūrinės veiklos organizatorė Danguolė Kasparienė: kelta kvalifikacija seminaruose „Oratorystės menas praktiškai ir aiškiai“ ir ,,Kultūrinių renginių organizavimas regionuose. Scenarijų rengimas“.

**Kultūros centro 2015 metų veiklos rezultatai**

|  |  |  |  |
| --- | --- | --- | --- |
|  | | Kultūros centras | |
| Renginiai | Lankytojai |
| 1. | Meno mėgėjų kolektyvų renginiai | 141 | 7519 |
| 1.1. | Išvykose | 97 | 1730 |
| 1.2. | Kultūros centre | 44 | 5789 |
| 2. | Profesionalaus meno renginiai | 13 | 3430 |
| 2.1. | Akademiniai koncertai ir spektakliai | 5 | 500 |
| 2.2. | Pramoginės muzikos koncertai | 8 | 2930 |
| 3. | Kiti renginiai ir koncertai | 58 | 9940 |
| 3.1. | Parodos, kino filmai | 30 | 1519 |
| 3.2. | Diskotekos | 1 | 50 |
| 3.3. | Edukaciniai projektai | 20 | 549 |
| Iš viso: | | 262 | 22961 |

**Mėgėjų meno kolektyvų 2015 metų suvestinė**

2015 metais Ramučių kultūros centre ir kitose laisvalaikio salėse buvo 9 meno mėgėjų kolektyvų, kuriuose buvo užregistruoti 162 dalyviai. Iš šių kolektyvų 3 buvo vaikų ir jaunimo. Šiuose koletyvuose dalyvavo 32 jaunesniosios kartos atstovų. Praėjusioje Dainų šventėje dalyvavo 2 Domeikavos laisvalaikio salės meno kolektyvai: mišrusis choras „Versmė“ ir tautinių šokių kolektyvas „Džiaukis“ (54 nariai). Taip pat Neveronių laisvalaikio salės folkloro ansamblis „Viešia“ (23 nariai). Galima pasidžiaugti įvairių būrelių ir klubų, veikiančių Ramučiuose bei laisvalaikio salėse, gausa. Jų buvo 13, o dalyvių netgi 145.

Iš viso šiais metais buvo 21 kolektyvas, kuriuose dalyvavo 307 žmonės.

**Meno mėgėjų kolektyvai:**

2015 m. Ramučių kultūros centre ir keturiose laisvalaikio salėse vykdė veiklą 9 meno mėgėjų kolektyvai: folkloro ansamblis „Viešia“, giedotojų grupė „Jorė“, Domeikavos mišrus choras „Versmė“, Jaunimo vokalinis ansamblis „Dominantė“, Liaudiškų šokių kolektyvas „Džiaukis“, Šiuolaikinių šokių grupė „Saulėgrąža“, Suaugusiųjų teatras „Siena“, Vaikų teatras „Vitaminas T“, Liaudiškos muzikos kapela „Seklyčia“. Daugelis iš šių kolektyvų yra Dainų šventės ir respublikinių festivalių dalyviai.

**Kultūros centre veikia šie klubai:**

2015 m. Ramučių kultūros centras bei jo laisvalaikio salės gali pasigirti klubinės veiklos gausa, į kurią įeina tokie kolektyvai kaip - Liaudiškų šokių kolektyvas „Kupolio rožė“, Liaudiška kapela „Ant ketvirto“, Duetas „Uošvės“, Jaunimo roko grupė „Rock medness“, Jaunimo šiuolaikinių šokių klubas „Flash dance“, Lapių aktyvių moterų klubas, Ramučių roko grupė „Ramučiai“, Liaudiška Ramučių k. c. kapela, tautinių šokių grupė „Gaja“, Ramučių k. c. moterų ansamblis, Vaikų ir jaunimo klubas, Moterų klubas, liaudiška kapela, šokių klubas, senjorų dainos klubas, poetų klubas, jaunimo porinių šokių klubas, Moterų linijinių šokių klubas, Tremtinių dainavimo klubas, Saviraiškos klubas (neįgalių), Kino mėgėjų klubas.

Aktyvi klubinė veikla didina vietos gyventojų laisvalaikio užimtumą, kultūrinių renginių kokybę, į aktyvią kultūrinę veiklą įtraukia vietos bendruomenes.

**Pagrindiniai 2015 metų kultūros centro vykdyti projektai, renginiai**

Atsigręžus į praėjusių metų nueitą kultūrinį kelią, galime pasidžiaugti kolektyvų veikla, renginių kokybe, masiškumu, darbuotojų pozityvia ir aktyvia veikla, geranoriškumu ir siekiu dirbti taip, jog visiems būtų gera dirbti ir džiaugtis darbo vaisiais. Draugiškas kūrybinių minčių pasidalinimas ir sklaida, patarimai, idėjų ieškojimas rodo vienybę ir gerina renginių kokybę.

2015 metais Lietuvos kultūros taryba finansavo du Ramučių kultūros centro projektus: “Etno mozaika” ir “Sakmių ir legendų pasaulyje”. Projekto „Etno mozaika“ tradicinių amatų, kulinarinio paveldo, tautodailės, folkloro ansamblių sąšaukos „Su Nerimi ir Nemunu atkeliaukit, sveteliai“ metu plačiai visuomenei pristatyti regionų savitumai – kostiumas, kulinarinis paveldas, folkloras, tautosaka, amatai. Šventės ir viso projekto metu vykusios edukacijos (kalvystės, karpinių, žolynų pynimo, molio, sodų rišimo ir kita) sudarė sąlygas visiems norintiems šiuos amatus išbandyti praktiškai. Renginio „Su Nerim ir Nemunu atkeliaukit, sveteliai“ vietovė – Lantainių piliakalnis, po šventės sulaukė didesnio lankytojų susidomėjimo, jis pradėtas atnaujinti ir pritaikomas didesniam lankytojų skaičiui. Projekto metu, etnomuzikavimo stovykloje, dalyviai išmoko groti kanklėmis, skudučiais, ragais, patobulino armonikos, smuiko, basetlės grojimo įgūdžius, giedojo sutartines. Išmoko  pinti aukštaitiškas juostas, natūraliomis medžiagomis dažyti vilną.

Projekto „Sakmių ir legendų pasaulyje“ edukacinė veikla pilnai įgyvendinta, surengti 8 tautodailininkų kūrybiniai seminarai Ramučiuose, Domeikavoje, Voškonyse, Neveronyse, kuriuose dalyvavo įvairaus amžiaus grupių ir pomėgių lankytojai, gausiai dalyvavo jaunos šeimos su mažais vaikais. Edukacinis vaikų kūrybos konkursas taip pat sulaukė didelio dalyvių susidomėjimo – gauta daugiau nei 60 dalyvių darbelių, iš kurių išrinkta. Veiklų metu pavyko ir į kitus renginius sėkmingiau pritraukti jaunas šeimas ir jaunimą. Po kūrybinių užsiėmimų sulaukėme prašymų šias veiklas pratęsti ir padaryti nuolatinėmis centro laisvalaikio salių veiklomis. Susidomėjimo sulaukė ir finalinis advento renginys.

**2015 m. teikti projektai**

|  |  |  |  |
| --- | --- | --- | --- |
| **Eil. Nr.** | **Projekto pavadinimas** | **Finansavimo šaltinis** | **Finansuota suma Eur.** |
| 1. | „Etno mozaika“ | Lietuvos kultūros taryba | 3000 EUR |
| 2. | „Sakmių ir legendų pasaulyje“ | Lietuvos kultūros taryba | 1000 EUR |
| 3. | „Gatvės rokas 2015“ | Lietuvos kultūros taryba | Nefinansuota |
| 4. | Renginių ciklas „Geriausias vitaminas - Teatras“ | Lietuvos kultūros taryba | Nefinansuota |
| 5. | Renginių ciklas „Ar gerai pažįsti savą kraštą?“ | Lietuvos kultūros taryba | Nefinansuota |
| 6. | Kamerinės muzikos vakaras „Šildanti muzika“ | Kauno r. kultūros ir švietimo skyrius | Nefinansuota |
| 7. | Kultūrinis – socialinis renginių ciklas „Knygų tvirtovė“ | Lietuvos kultūros taryba | Nefinansuota |

2015 metais Ramučių kultūros centras teikė 7 projektų paraiškas finansavimui gauti. Dalyvauta Lietuvos kultūros tarybos ir Kauno rajono savivaldybės kvietimuose. Iš 6 teiktų paraiškų Lietuvos kultūros tarybos sritims ir programoms, pagal priemonę „Etninė kultūra ir tautodailė“, pavyko gauti 2 finansavimus: Renginių ciklui „Etno mozaika“ (gauta 3000 Eur.), bei Mokomajam kūrybiniam seminarui „Sakmių ir legendų pasaulyje“(1000 Eur.). Deja, 5 paraiškos nebuvo finansuotos. Vis dėl to, numatytos veiklos iš projektų „Gatvės rokas 2015“, „Geriausias vitaminas – Teatras“, „Ar gerai pažįsti savo kraštą?“ buvo įgyvendintos kultūros centro, vietos bendruomenių ir rėmėjų lėšomis. Ramučių kultūros centras teikiant projektus atsižvelgia į jų būsimą indėlį bendruomenių kultūrinio susidomėjimo skatinimui, bei į jų reikalingumą kultūros centro veiklai.

**Renginiai**

2015 m. Ramučių kultūros centre vyko jau tradiciniais tapę, bei naujai inicijuoti renginiai. Visose laisvalaikio salėse vyko valstybinių švenčių minėjimai (sausio 13 d., vasario 16 d., kovo 11 d., liepos 6 d. himno giedojimas seniūnijose), tautinio identiteto puoselėjimas, naujų idėjų iniciavimas ir įtvirtinimas.

Kadangi 2015 – ieji paskelbti Etnografinių regionų metais, bei Kauno rajonas minėjo savo garbų 60 – metį, į tai atsižvelgėme ir organizuodami metines kultūros centro veiklas. Antrąjį kartą organizuotus protų mūšius „Kietas riešutėlis 2: Ar gerai pažįsti savo kraštą?“ dedikavome Kauno rajono jubiliejui paminėti. Jo metu kultūros centro kolektyvo atstovės keliavo po viso Kauno rajono kultūros centrų laisvalaikio sales, viešąją savivaldybės biblioteką. Finalinė kova Karmėlavoje, kavinėje „Tigrasa“. 2015 metais rengtas vietos ir rajono tradicija tapęs roko festivalis Ramučiuose „Gatvės rokas 2015“. Koncertavo Kauno rajono roko kolektyvai, grupė Rebelheart. Koncertą vainikavo fejerverkų šou, baikerių motociklų paradas.

Etnografinių regionų metų minėjimui, organizuota Tradicinių amatų, tautodailės, kulinarinio paveldo, folkloro kolektyvų sąšauka „Su Nerim ir Nemunu atkeliaukit, sveteliai“ Domeikavos centriniame parke. Dalyvavo kolektyvai iš visų Lietuvos etnografinių regionų, pristatė savo krašto savitumus.

Ramučių kultūros centras 2015 metais turėjo garbę organizuoti šiuos renginius Kauno rajono mastu:

- Trijų išminčių karalių šventinis apsilankymas sausio Kauno r. savivaldybėje;

- Užgavėnių personažų vaikštynės Kauno r. savivaldybėje;

- Liepos 6 d. Valstybės dienos minėjimo organizavimas Raudondvario dvare „Etno kaimas“;

- Kauno r. derliaus šventė „Rudens sambariai 2015“;

- Kalėdinė mugė Kauno r. savivaldybėje.

Ramučių kultūros centras palaiko glaudžius bendradarbiavimo santykius su socialiniais partneriais. Kartu su Karmėlavos Balio Buračo gimnazija metų pradžioje organizuota „Šventos Agotos diena“, bei Vaikų gynimo dienos minėjimas „Žvaigždžių taku“. Pagal Ramučių kultūros centro įgyvendintą projektą „Sakmių ir legendų pasaulyje“, bendradarbiaujant su Lapių, Neveronių, Karmėlavos, Ramučių, Domeikavos mokyklomis, sukurtas 2016 metų kalendorius. Jame sudėti mokinių pieštiniai ir rašytiniai darbai tema „adventinės sakmės ir legendos“. Bendradarbiaujant su Lapių pagrindine mokykla, joje vyko ir finalinis projekto renginys „Povelė po dvarelį vaikštinėjo“. Skatinamas jaunimo susidomėjimas vietos renginiais, tradicijomis.

Bendrų pastangų dėka įvyko ir išskirtinė Karmėlavos miestelio šventė „Skrydis Karmėlava 2015“. Išryškinant miestelio savitumą – pasirinkta aviacijos tema tiek vizualizacijai, tiek programoje. Koncertavo Andžela Mickutė, Pop du, Rondo, pasirodė meno kolektyvai, masinį flashmobą vedė Saulius Skambinas. Ugnies šou ir fejerverkų pasirodymas. Stiprinti bendradarbiavimo ryšiai su vietos organizacijomis, Kauno oro uostu. Kartu rengta atvirų durų diena, nemokamos ekskursijos Kauno r. gyventojams oro uoste.

2015 metais aktyviai skatintas ir bendruomenių įsijungimas organizuojant, dalyvavimas renginiuose:

- „Šeimų ir kaimynų Sporto šventė Ramučiuose“ kartu su Asociacija Ramučių bendruomenė inicijuota sujungusi Ramučių, Neveronių, Karmėlavos gyventojų bendruomenes.

- „Kaziuko mugė“, kartu su bendruomene Asociacija Ramučių bendruomenė.

- „Kugelinės“ su Karmėlavos bendruomene „Židinys“. Sukvietė bendruomenes iš viso Kauno r.

- „Pyragų diena“ su Asociacija Ramučių bendruomenė. Rinkta „Pyragų pyrago“ nominacija.

- „Lapiada“ Lapių miestelyje kartu su vietos bendruomene organizuota žiemos šventė.

- „Eko eglutė“ , inicijuota ir įgyvendinta kartu su naujai įkurta Voškonių bendruomene.

Tradiciškai Voškonių laisvalaikio salės teatro studija „Siena“ rengė festivalius „Geriausias vitaminas - teatras“, „Naujieji Vasiukai“, Kauno rajono vaikų ir jaunimo teatro apžiūrą „Šimtakojis“. Teatro studija palaiko bendradarbiavimo ryšius su Tbilisio (Gruzija) studentais, kurie šiais metais viešėjo ir Voškonyse.

Ramučių kultūros centre metus gražiai vainikavo eglučių įžiebimai „Ramučių kalėdinis karavanas“, bei šventinės popietės socialiai remtinoms šeimoms visose laisvalaikio salėse. Domeikavoje inicijuota nauja Kalėdinė akcija „Kalėdos kojinėje“, kurios metu gyventojai visi kartu kūrė mezginius, kuriuos apjungė į vieną didžiulę Kalėdinę kojinę, pripildytą dovanėlėmis socialiai remtinų šeimų vaikams. Voškonyse Kalėdos vyko ekologine tema. Laisvalaikio salės kolektyvas kartu su naujai sukurta bendruomene, rinko antrines žaliavas, iš kurių statė unikalią Lietuvoje Eko Kalėdinę eglutę. Ši iniciatyva pristatyta ir per Lietuvos nacionalinę televiziją. Taip pat, pirmą kartą Ramučių kultūros centro stiklinėje erdvėje įgyvendintas sumanymas „Kalėdinė prakartėlė“. Šioje erdvėje ir toliau numatoma rengti menines instaliacijas, mini parodų ekspozicijas.

**Parodos**

Ramučių kultūros centre ir jo laisvalaikio salėse 2015 metais buvo surengtos 27 personalinės autorių parodos. Ramučių laisvalaikio salėje pristatytos 7 parodos, bei vyko 6 edukacinės veiklos, po kurių dalyviams buvo sudarytos salygos patiems pasigaminti po tradicinį meno dirbinį. Kadangi vasaros sezono metu dauguma švenčių organizuojamos po atviru dangumi, šiuo laikotarpiu parodų atidarymai nėra rengiami. Prieš didžiąją žiemos šventę – Kalėdas, stiklinė kultūros centro patalpa pritaikyta mažų ekspozicijų rengimui. Pirmoji buvo “Tradicinė prakartelė”, kurioje įsikūrė žymių skulptorių Eugenijaus Banio, bei Dovydo Teresiaus sakraliniai medžio dirbiniai, veikė elektrizuotos Kalėdinės eglutės, švietė žvaigždėtas dangus. Šioje patalpoje numatoma ir toliau rengti įvairias menines ekspozicijas.

Neveronių laisvalaikio salėje vyko mažiausiai – vos 3 parodos. Rengta “Vinilinių plokštelių” paroda padėjo pagyvinti iki tol nenaudotą patalpą šalia laisvalaikio salės. Joje dabar renkasi jaunimas, pagyvenę žmonės dalinasi patirtimi, vykdomos kino filmų peržiūros, diskutuojama aktualiomis temomis. Salėje taip pat vyko vilnos vėlimo edukacija, po kurios dalyviai turėjo galimybę pasigamintą dirbinį eksponuoti salėje, bei neštis namo.

Domeikavos laisvalaikio salėje pristatytos 3 parodos. Vis dėl to, atsižvelgiant į tai, jog šioje salėje 2015 metais keitėsi net trys kultūrinės veiklos organizatorės, toks rezultatyvumas vertinamas teigiamai. Šiose patalpose įrengta paveiklsų kabinimo sistema, tad ateinančiais metais tikimasi sulaukti produktyvesnių parodų rengimo rezultatų.

Voškonių laisvalaikio salėje surengtos 5 parodos. Šiai salei būdinga tendensija – tapybos darbų pristatymas. Kultūrinės veiklos organizatorės ir meno vadovės bendro darbo dėka vyksta glaudus bendradarbiavimas su Lietuvos tapytojais. Šioje salėje taip pat rengtos trys kūrybinės edukacijos.

Lapių laisvalaikio salėje 2015 metais surengta daugiausiai parodų – net 9. Kultūrinės veiklos organizatoriaus glaudaus bendravimo su Lapių vaikų darželiu, neįgaliųjų dienos centru, bei veiklių moterų klubu, šioje salėje turėjo progą atsiskleisti ir vietos kūrėjų meninis potencialas, skatinamas dalyvavimas kūrybinėje centro veikloje. Lapių laisvalaikio salėje atsiskleidė tiek vietos kūrėjų, tiek tradicinių amatų, tiek įvairiaspalvių kelionių po pasaulį metu profesionalių menininkų užfiksuotos akimirkos.

Ramučių kultūros centre 2015 metais rengtos parodos pasižymi spalvingumu. Jose atsispindi tiek pagarba vietos tautodailės kūrėjams, tiek žvilgsnis į plataus kūrybinio pasaulio aktualijas.

**Remonto darbai**:

2015- aisiais nebuvo atlikta jokių remonto darbų.

**Finansavimas, jo šaltiniai, įstaigos turtas**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Steigėjo institucijos skirtos lėšos su mokesčiais (Eur)** | | | | | | | Pajamos už teikiamas paslaugas | Lėšos, gautos projektams įgyvendinti | Lėšos iš privačių rėmėjų |
|  | **Iš viso** | Darbo užmokesčiui | | Veiklai | Infrastruk-tūros išlaikymui | Ilgalaikiam materialiam turtui įsigyti |  |  |  |
| Iš viso | Iš jų kultūros ir meno darbuotojams |
|  | 1 | 2 | 3 | 4 | 5 | 6 | 7 | 8 | 9 |
| Ramučių kultūros centras | 172742 | 134956 | 122715 | 13397 | 24389 | 0 | 321 | 4000 | 5715 |

Kultūros centras patikėjimo teise valdo, naudoja ir įstatymų nustatyta tvarka disponuoja jam patikėtu turtu. Kultūros centro finansavimo šaltiniai: savivaldybės biudžeto lėšos, projektams įgyvendinti gautos lėšos (4000 Eur) ir privačių rėmėjų skirtos lėšos (5715 Eur). Be įprastinės rėmėjų piniginės paramos, Ramučių kultūros centras pritraukia vietos bendruomenių asmeninę savanorišką paramą materialiais ir nematerialiais ištekliais. Rėmėjų dovanotos knygos „Lietuva 100 renginių, kuriuos verta išvysti“ (300 vnt.) ir armoniką „Čaika“.

2015 metais ilgalaikio materialaus turto nebuvo įsigyta.

**Problemos ir galimi jų sprendimo būdai**

Ramučių kultūros centras yra kritinės būklės – reikia tvarkyti:

* stogą,
* elektros instaliaciją (scenoje, salėje, priesalyje),
* kanalizaciją.

Laisvalaikio salėse trūksta:

* baldų
* kompiuterinės įrangos (3 vnt.);
* projektoriaus;
* įgarsinimo aparatūros;
* įgarsinimo ir apšvietimo specialisto;
* darbininko;
* transporto paslaugų tiekimo.

Ramučių kultūros centre ir visose laisvalaikio salėse ir toliau bus vykdoma kultūrinė veikla: meno mėgėjų kolektyvų repeticijos, koncertai, įvairių tradicinių švenčių, renginių organizavimas. 2016 metais planuojama didesnį dėmesį skirti projektų rengimui ir įgyvendinimui, bei dar aktyviau bendradarbiaujant į kultūrinę veiklą įtraukti vietos bendruomenių narius.

L.e.p. direktorė Jolanta Balnytė

**Priedai**

**Priedas Nr. 1. 2015 metų Ramučių kultūros centro pareigybių sąrašas.**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Pareigybės** | **Vardas Pavardė** | **Darbo krūvis** | **Išsilavinimas** | **Kvalifikacinė klasė** |
| 1. | Direktorė  L.e.p. direktorė | Violeta Armolaitienė  Iki **(2015-09-21)**  Jolanta Balnytė  nuo  **(2015-09-21**) | 1 et. | aukštasis | I |
| 2. | Kultūrinės veiklos organizatorė | Danguolė Kasparienė  (Voškonių l.s.) | 1 et. | aukštasis | I |
| 3. | Kultūrinės veiklos organizatorė | Rasa Gavenavičienė  (Domeikavos l.s.) | 1 et. | aukštasis | neatestuota |
| 4. | Kultūrinės veiklos organizatorius | Aurelijus Stunžėnas  (Lapių l.s.) | 1 et. | aukštasis | neatestuota |
| 5. | Kultūrinės veiklos organizatorius | Karolis Vaitiekūnas  (Neveronių l.s.) | 1 et. | aukštasis | neatestuota |
| 6. | Kultūrinės veiklos organizatorius | Gintaras Vidmantas  (Ramučių k.c**.)** iki  **(2015-11-24)** | 0,75 et. | aukštasis | neatestuota |
| 7. | Etnokultūros specialistė | Jolanta Balnytė | 0,2 et. | aukštasis | I |
| 8. | Projektų vadybininkė | Živilė Klimaitė - Rusevičienė | 1 et. | aukštasis | neatestuota |
| 9. | Dailininkas | Raimondas Šimkevičius | 0,75 et. | aukštasis | neatestuota |
| 10. | Dailininkė | Lina Aleknavičiūtė | 0,25 et. | aukštasis | neatestuota |
| 11. | Režisierė | Aistė Rudavičienė | 1 et. | aukštasis | neatestuota |
| 12. | Meno vadovė | Rasa Endriukaitienė | 1 et. | aukštasis | I |
| 13. | Meno vadovė | Stanislava Šumilaitė | 1 et. | aukštasis | II |
| 14. | Meno vadovė | Rasa Banevičiūtė | 1 et. | aukštasis | neatestuota |
| 15. | Meno vadovas | Rimvydas Kruopis | 0,25 | aukštasis | I |
| 16. | Meno vadovė | Virginija Stunžėnienė | 0,5 et. | aukštasis | I |
| 17. | Programinės veiklos organizatoriai | Gabrielė Markūnaitė  ir  Linas Savulionis – iki **(2016-01-04)** | 0,5 et.  0,5 et. | nebaigtas aukštasis  aukštasis |  |
| 18. | Referentė | Urtė Zagurskytė iki **(2015-11-09)**  ir  Jovita Morkūnaitė | 0,5 et. | aukštasis  nebaigtas aukštasis |  |
| 19. | Valytoja | Aldona Skačkovienė | 0,75 et. | spec. vidurinis |  |
| 20. | Valytoja | Ilona Dzunkovienė | 0,75 et. | vidurinis |  |
| 21. | Valytoja | Irena Ivanauskienė | 0,5 et. | vidurinis |  |

**Priedas Nr. 2. Meno mėgėjų kolektyvai.**

|  |  |  |  |  |
| --- | --- | --- | --- | --- |
| **Eil. Nr.** | **Pavadinimas** | **Kategorija** | **Vadovas** | **Pastabos** |
| 1. | Folkloro ansamblis „Viešia“ | 2014 m. LLKC suteikta I kategorija. | Jolanta Balnytė | 2014 m. Dainų šventės „Čia mano namai“ dalyvis. |
| 2. | Giedotojų grupė „Jorė“ |  | Jolanta Balnytė | Neveronių l.s. |
| 3. | Choras „Versmė“ | 2014 m. LLKC suteikta III kategorija | Vadovė: Rasa Endriukaitienė, koncertmeisteris: Rimvydas Kruopis | Domeikavos l.s. |
| 4. | Jaunimo vokalinis ansamblis „Dominantė“ |  | Rasa Endriukaitienė | Domeikavos l.s. |
| 5. | Liaudiškų šokių kolektyvas „Džiaukis“ | 2014 m. LLKC suteikta II kategorija | Rasa Banevičiūtė | 2014 m. Dainų šventės „Čia mano namai“ dalyvis. |
| 6. | Šiuolaikinių šokių grupė „Saulėgrąža“ |  | Rasa Banevičiūtė | 2014 m.respublikinio linijinių šokių festivalio „Draugystės tiltas“ Palangoje dalyvis. Respublikinio šiuolaikinių šokių festivalio-konkurso Garliavoje „Pavasario šėlsmas“ dalyvis. |
| 7. | Suaugusiųjų teatras „Siena“ | 2014 m. LLKC suteikta II kategorija | Stanislava Šumilaitė | Voškonių l.s. |
| 8. | Vaikų teatras „Vitaminas T“ | 2014 m. LLKC suteikta III kategorija | Stanislava Šumilaitė | Voškonių l.s. |
| 9. | Liaudiškos muzikos kapela |  | Virginija Stunžėnienė | Domeikavos l.s. |

**Priedas Nr. 3. Meno mėgėjų kolektyvų suvestinė.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Mėgėjų meno kolektyvai ir dalyviai  Kol. dalyviai | | Iš jų vaikų ir jaunimo  Kol. dalyviai | | Praėjusioje Dainų šventėje dalyvavusių meno kolektyvai/ dalyviai | | Studijos, būreliai.klubai  Kol.. dalyviai | | Iš viso  Kol.. dalyviai | |
| Kultūros centras | 9 | 162 | 1 | 12 | 3 | 77 | 12 | 12 | 21 | 174 |

**Priedas Nr. 4. 2015 m. renginiai.**

|  |  |
| --- | --- |
| **Eil. Nr.** | **Renginiai** |
|  | Lietuvos Laisvės Gynėjų dienos, sausio 13-osios paminėjimas Ramučiuose, laisvalaikio salėse |
|  | Lietuvos Valstybės atkūrimo dienos šventė – Vasario 16-oji. Ramučių kultūros centre ir laisvalaikio salėse |
|  | Užgavėnių šventė Voškonių laisvalaikio salėje |
|  | Lietuvos nepriklausomybės atkūrimo dienos šventė – Kovo 11-oji. Ramučių kultūros centre ir laisvalaikio salėse |
|  | Roko grupės „Rock madness“ koncertas Lapių žiemos šventėje Lapiada |
|  | Kapelos „Ant ketvirto“ koncertas šventėje „Čia mūsų namai“ Lapių laisvalaikio salėje |
|  | Ukrainos cirko trupės „Magic show“ pasirodymas. |
|  | Kauno muzikos ansamblio „Ainiai“ koncertas Lapių žiemos šventėje „Lapiada“ |
|  | Ligito Kernagio pasirodymas II-ojoje Lapių miestelio kraštiečių šventėje |
|  | Arūno Vaicekausko fotoparoda „Italijos karnavalo spalvos“ |
|  | Fotomeninko Vytauto Šlekaičio foto darbų paroda „Nuo aušros iki aušros“ |
|  | Edukacinis renginys kartu su Lapių biblioteka „Aktyviausias jaunasis skaitytojas“ |
|  | Neveronių TAU studentų vakaronė „Pabūkime drauge“ |
|  | Senovinių fotografijų paroda „Menu akimirką žavingą“ Neveronių laisvalaikio salėje |
|  | Tradicinė pagyvenusių žmonių šventė „Oi būdavo, būdavo“ |
|  | Susitikimas su Nijole Narmontaite laisvalaikio salėse |
|  | Atvelykio vakaronė „Oi velyke, velykėle“ Neveronių gimnazijoje |
|  | Vyties Kryžiaus ordino kavalierių atminimo suolelio šventinis atidengimas Neveronyse |
|  | Muzikinis rytmetys „Jo didenybė saksofonas – bigbendo karalius“ Neveronių lopšelyje – darželyje |
|  | Teatro „Siena“ spektaklis susitikime su Tbilisio studentais Voškonių laisvalaikio salėje |
|  | Teatro „Siena“ spektaklis jubiliejiniame vakare Voškonių laisvalaikio salėje |
|  | Andriaus Rimiškio koncertas Voškonių laisvalaikio salėje |
|  | Etnografinė vakaronė „Čia mūsų namai“, skirta etnografinių regionų metams |
|  | Voškonių bendruomenės pažintinė-kultūrinė išvyka į Naisius |
|  | Pilietinė akcija „Esam Lietuvos“ skirta Mindaugo karūnavimo dienai |
|  | Folklorinės muzikos festivalis Domeikavoje „Su Nerim ir Nemunu sveteliai atplaukit“ |
|  | A. Juškevičiaus tapybos darbų parodos „Egzistencija“ atidarymas Domeikavos seniūnijoje |
|  | Mezginių projektas-ekspozicija „Kalėdos kojinėje“ |
|  | Muzikos festivalis „Gatvės rokas 15“ Ramučiuose, kuriame dalyvavo grupės „Rebelheart“, Pop Du“, „Rondo“ bei atlikėjai A. Vilčinskas, E. Sipavičius, A. Mickutė |
|  | Karmėlvos miestelio šventė „Skrydis 2015“ |
|  | Kauno r. žemdirbių ir derliaus šventė Raudondvaryje „Rudens sambariai 2015“ |
|  | Memorialinio paminklo siuoliuko-knygos atidarymas, skirtas Pakaunės karžygiams atminti, Ramučiuose |
|  | Tarptautinė „Pyragų diena“ šventė, konkursas Ramučių kultūros centre ir Voškonių laisvalaikio salėje |
|  | Adventinė popietė Ramučių kultūros centre |
|  | Projekto „Sakmių ir legendų pasaulyje“ įgyvendinimas Lapių pagrindinėje mokykloje |
|  | Kalėdinės eglutės įžiebimo šventė Ramučiuose, Karmėlavoje, Neveronyse, Domeikavoje, Lapėse, Voškonyse |
|  | Kalėdinė mugė Kauno rajono savivaldybėje |
|  | Kalėdinė popietė socialiai remtiniems vaikams su profesionaliu „Baltijos cirku“ ir Kalėdų seneliu |